[pic] | EUROOPAN YHTEISÖJEN KOMISSIO |

Bryssel 5.10.2007

KOM(2007) 599 lopullinen

KOMISSION TIEDONANTO

EUROOPAN KEHITYSRAHASTO (EKR) Arviot varainhoitovuosien 2007 ja 2008 maksusitoumuksista, maksuista ja jäsenvaltioiden rahoitusosuuksista sekä ennuste vuosien 2006–2012 maksusitoumuksista ja maksuista

KOMISSION TIEDONANTO

EUROOPAN KEHITYSRAHASTO (EKR)Arviot varainhoitovuosien 2007 ja 2008 maksusitoumuksista, maksuista ja jäsenvaltioiden rahoitusosuuksista sekäennuste vuosien 2006–2012 maksusitoumuksista ja maksuista

Johdanto

Yhdeksänteen EKR:ään (Euroopan kehitysrahasto) sovellettavan varainhoitoasetuksen[1] 8 artiklan mukaisesti komissio laatii neuvostolle vuosittain tiedonannon. Siinä esitetään arvio kuluvan varainhoitovuoden (2007) ja seuraavan varainhoitovuoden (2008) maksusitoumuksista ja maksuista sekä rahoitusosuuksien maksupyyntöjen aikataulu ottaen huomioon EIP:n (Euroopan investointipankki) ennusteet. Varainhoitoasetuksen 8 artiklan mukaisesti tiedonannossa esitetään myös ennusteet maksusitoumuksista ja maksuista kullekin seuraavalle neljälle vuodelle (2009–2012).

Yhdeksännen EKR:n tultua voimaan vuonna 2003 jäsenvaltiot ovat maksaneet suoraan EIP:lle ne rahoitusosuudet, jotka koskevat sen hallinnoimia yhdeksännen EKR:n välineitä (investointikehys ja korkotuet), kun taas EIP:n aiemmin hallinnoimia välineitä (riskipääomat ja korkotuet) koskevat rahoitusosuudet maksetaan edelleenkin komission kautta. Tässä tiedonannossa tehdään siis selvä jako niiden maksujen välillä, jotka EIP maksaa suoraan yhdeksännestä EKR:stä, ja niiden, jotka komissio maksaa (myös maksut EIP:n aiemmin hallinnoimista välineistä).

Yhdeksänteen EKR:ään sovellettavan varainhoitoasetuksen hyväksymisen yhteydessä annetun neuvoston ja komission yhteisen julistuksen mukaisesti tämä asiakirja koostuu lähinnä taulukoista, joiden tulkintaa on pyritty helpottamaan muutamin selityksin.

Seuraavassa kaaviossa on yleiskatsaus maksusitoumusten ja maksujen aiempaan kehitykseen (komissio[2] ja EIP). Siitä käy selvästi ilmi vuonna 2000 alkanut maksujen rakenteellinen kasvusuuntaus.

[pic]

- - sitoumukset ― maksut

1. Vuosien 2007 ja 2008 maksusitoumuksia ja maksuja koskevat arviot

Komissio ja EIP ovat saattaneet ajan tasalle kaikkien AKT-maiden[3] ja MMA:iden[4] osalta varainhoitovuosien 2007 ja 2008 maksusitoumuksia ja maksuja koskevat ennusteet.

Maksuja koskevaan arvioon on kiinnitetty erityistä huomiota kahdesta syystä: ensinnäkin jotta jäsenvaltiot voisivat varata mahdollisimman tarkat määrät kansallisiin talousarvioihinsa ja toiseksi jotta EKR:ään olisi käytettävissä riittävästi määrärahoja niin, että kassavaroista ei tulisi puutetta.

Liitteissä 1 ja 2 olevissa taulukoissa esitetään vuosien 2007 ja 2008 maksusitoumuksia ja maksuja koskevat uudet arviot ja verrataan lukuja kesäkuussa 2007 annetussa tiedonannossa esitettyihin lukuihin.

Vuodeksi 2007 vahvistettu maksusitoumusten määrä (3 450 miljoonaa euroa) osoittaa, että komissio noudattaa sitoumustaan käyttää kaikki sille yhdeksännen EKR:n perusteella käyttöön asetetut varat (sekä aikaisempien EKR:ien käyttämättä jääneet varat). Sen sijaan komission ja EIP:n on erittäin vaikea määrittää vuoden 2008 maksusitoumusten määrää. Ensinnäkin sitoumusten määrään vaikuttaa se, milloin kymmenes EKR tulee voimaan. Tämän vuoksi komissio ja EIP eivät ilmoita tässä tiedonannossa mitään tiettyä summaa. Joitakin lisätietoja esitetään liitteen 1 alaosassa.

Komissio on alentanut hieman vuoden 2007 maksuja koskevia arvioitaan. Tämä johtuu erityisesti Kongon demokraattisen tasavallan tilanteesta, jonka vuoksi toisen HIPC-aloitteeseen (erittäin velkaantuneet köyhät maat) osoitetun sadan miljoonan euron erän maksatus viivästyy. Toinen syy on eräiden vähemmän kiireellisten menojen lykkääminen, minkä tarkoituksena on supistaa vuoden 2007 rahoitusosuuden kolmannen erän maksuja mahdollisimman paljon. Samoin kuin sitoumusten kohdalla, komissio ja EIP eivät ole toistaiseksi sisällyttäneet vuoden 2008 lukuihin kymmenennen EKR:n maksuja (ks. myös huomautus liitteen 2 alaosassa).

Yhdeksänteen EKR:ään sovellettavan varainhoitoasetuksen 8 artiklan mukaisesti arviot tarkistetaan kesäkuussa 2008 annettavassa tiedonannossa.

2. Vuosien 2007 ja 2008 rahoitusosuuksien maksupyynnöt

Liitteessä 3 esitetään kyseisten kahden vuoden rahoitustilanne ja erityisesti EKR:n rahoitukseen tarvittavat jäsenvaltioiden vuotuiset rahoitusosuudet.

Muistutettakoon, että kahdenlaisiin toimiin ei tarvita jäsenvaltioilta lisää rahoitusvaroja, joten niihin liittyviä maksuja ei esitetä tässä taulukossa. Näitä ovat Stabex-toimet, joihin tarvittavat varat jäsenvaltiot ovat maksaneet jo aiemmin, ja jäsenvaltioiden vapaaehtoisiin avustuksiin perustuva osuus Rauhanrahastosta.

Komissio esittää, että neuvosto tekisi päätöksen kolmannen 325 miljoonan euron erän maksamisesta vuodelle 2007 . Tämän seurauksena neuvoston joulukuussa 2006 vahvistama vuotuinen määrä ylittyy 135 miljoonalla eurolla (keväällä arvioitiin määrän ylittyvän 295 miljoonalla eurolla). EIP:n hallinnoiman investointikehyksen maksuosuudet säilynevät neuvoston joulukuussa 2006 vahvistamien varainhoitovuoden 2007 kokonaismäärien puitteissa, sillä kehykseen palautuvista varoista ( reflow ) saadaan merkittävät tulot, minkä lisäksi EIP:n ja komission välistä hallinnointisopimusta on tarkistettu niin, että nämä varat on voitu ottaa käyttöön jo syyskuun lopulla 2007.

Vuoden 2008 maksueriä koskevissa komission ja EIP:n ehdotuksissa ei ole otettu vielä huomioon kymmenennen EKR:n rahoitustarpeita . Kuten sitoumusten ja maksujen kohdalla, mikä tahansa arvio voisi myös tältä osin osoittautua virheelliseksi. Sitä paitsi, vaikka kymmenes EKR tulisi voimaan jo vuoden 2008 alussa, tämän ei pitäisi aiheuttaa merkittäviä lisätarpeita vuoden 2008 ensimmäiseen maksuerään, joka on ainoa maksuerä, joka on syytä vahvistaa lähikuukausina. Vasta toista ja kolmatta maksuerää saattaisi olla tarpeen korottaa kymmenennen EKR:n rahoitustarpeiden huomioon ottamiseksi (ks. myös huomautus liitteen 3 alaosassa).

Komissio haluaa myös painottaa seuraavaa: jos neuvosto myöntää vuoden 2007 kolmatta erää koskevassa päätöksessään vähemmän kuin pyydetyt 325 miljoonaa euroa, vuoden 2008 ensimmäistä erää olisi korotettava vastaavasti. Muussa tapauksessa EKR:n maksut ajautuvat hankaluuksiin kesä/heinäkuussa 2008, ennen kuin jäsenvaltiot ehtivät suorittaa toisen maksuerän.

Yhdeksänteen EKR:ään sovellettavan varainhoitoasetuksen mukaisesti komissio ja EIP esittävät uuden arvion rahoitusosuuksien toisesta ja kolmannesta maksuerästä kesä- ja lokakuussa 2008 annettavissa tiedonannoissa.

3. TULEVAISUUDENNÄKYMÄT (2009–2012)

Muistutettakoon, että keskipitkän aikavälin arvioiden virhemarginaali on suuri. Seuraavia lukuja on siis tulkittava varovaisesti.

Ennuste EKR:n maksusitoumuksista ja maksuista (*) Vuodet 2009–2012

miljoonaa euroa

2009 | 2010 | 2011 | 2012 |

Maksusitoumukset |

komissio | 3 750 | 3 750 | 3 750 | 3 750 |

EIP | 500 | 530 | 600 | 650 |

Yhteensä | 4 250 | 4 280 | 4 350 | 4 400 |

Maksut |

komissio | 3 075 | 3 325 | 3 450 | 3 500 |

EIP | 430 | 470 | 500 | 510 |

Yhteensä | 3 505 | 3 795 | 3 950 | 4 010 |

* : kymmenes EKR mukaan luettuna

LIITE 1 - Vuosien 2007 ja 2008 maksusitoumuksia arviot ( miljoonaa euroa )

[pic]

LIITE 2 - Vuosien 2007 ja 2008 maksuja koskevat arviot ( miljoonaa euroa )

[pic]

LIITE 3

Vuosien 2007 ja 2008 arvioitu rahoitustilanne, vapaaehtoisvaroin rahoitettavaa Stabexia ja rauhanrahastoa lukuun ottamatta (*) ( miljoonaa euroa )

[pic]

LIITE 4 - EKR:n rahoitusosuudet jäsenvaltioittain vuonna 2007 (euroina)

[pic]

LIITE 5 - EKR:n rahoitusosuudet jäsenvaltioittain vuonna 2008 (euroina)

[pic]

[1] EUVL L 83, 1.4.2003, s. 1.

[2] Tässä tiedonannossa mainitut komission maksusitoumukset ja maksut ovat bruttomääräisiä, eli niissä ei ole otettu huomioon vapautettuja tai takaisin perittyjä määrärahoja.

[3] Afrikan, Karibian ja Tyynenmeren valtiot.

[4] Merentakaiset maat ja alueet.